ai4bharat/Pralekha huggingface dataset:
రైల్వే మంత్రిత్వ శాఖ
రాబోయే 20 సంవత్సరాలలో ఏడాదికి 80 వేల చక్రాలను తయారు చేసే సామర్థ్యంగల ఫోర్జ్ డ్ వీల్ ప్లాంట్ తయారీ సదుపాయాన్ని ఏర్పాటు చేస్తున్న భారతీయ రైల్వే శాఖ
దేశంలోనే ఫోర్జ్ డ్ చక్రాలను తయారు చేసే పరిశ్రమను ఏర్పాటు చేయడానికిగాను టెండర్లకు ఆహ్వానం
బిడ్లను వేసిన సంస్థలలో ఎల్ 1 గా నిలిచిన కలకత్తాకు చెందిన మెస్సర్స్ రామకృష్ణ ఫోర్జింగ్ లిమిటెడ్
ఎల్ 2గా నిలిచిన పుణే కు చెందిన మెస్సర్స్ భారత్ ఫోర్జ్
ఎల్ 3 గా నిలిచిన ఎస్ ఏ ఐ ఎల్
...............................
ఎలక్ట్రానిక్ వేదికద్వారా జరిగిన బిడ్డింగ్ ప్రక్రియ పోటీతత్వంతో, ఎలాంటి లొసుగులకు తావు లేకుండా పారదర్శకంగా నిర్వహించారు.
నూతన కర్మాగారాన్ని ఏర్పాటు చేసిన తర్వాత మన రైళ్లకు కావాల్సిన ఫోర్జ్ డ్ చక్రాలను దేశీయ వనరులనుంచే తయారు చేసుకోవడం జరుగుతుంది.
భవిష్యత్తులో దిగుమతులకు ఆస్కారం లేకుండా దేశంలోనే తయారీ విధానానికి అనుగుణంగా అమలవుతున్న ప్రధానమైన నిర్ణయమిది.
...................
మన రైళ్లకు కావాల్సిన ఫోర్జ్ డ్ చక్రాలను దేశంలోనే తయారు చేసుకోవాలనే లక్ష్యంతో మన రైల్వేశాఖ టెండర్లకు ఆహ్వానం పలికింది. రానున్న రెండు దశాబ్దాలలో ప్రతి ఏడాది 80 వేల చక్రాలను తయారు చేసుకోవాలనే లక్ష్యంతో తయారీ కేంద్రాన్ని ఏర్పాటు చేయాలని నిర్ణయించారు. దేశీయ వనరులద్వారా ఈ పని చేయడం జరుగుతుంది. దేశంలో తయారీ విధానంద్వారా దిగుమతులను తగ్గించుకోవాలనే విధానంలో ఇది ముఖ్యమైన కార్యక్రమం.
పోటీవాతావరణంలో, పారదర్శకంగా బిడ్డింగ్ ప్రక్రియ నిర్వహించారు. టెండర్లను 24 జనవరి 2023న తెరవడం జరిగింది. మెస్సర్స్ స్టీల్ అథారిటీ ఆఫ్ ఇండియా లిమిటెడ్, మెస్సర్స్ భారత్ ఫోర్జ్ -పుణే, మెస్సర్స్ రామకృష్ణ ఫోర్జింగ్స్ - కోల్ కతా అనే సంస్థలనుంచి మూడు బిడ్లు వచ్చాయి. ధరల బిడ్డును 14-03-2023ను తెరవడం జరిగింది. వీటిలో ఎల్ 1గా కోల్ కతాకు చెందిన రామకృష్ణ ఫోర్జింగ్ లిమిటెడ్ నిలిచింది. ఎల్ 2గా పుణేకు చెందిన మెస్సర్స్ భారత్ ఫోర్జ్ , ఎల్ 3 గా ఎస్ ఏ ఐ ఎల్ నిలిచింది.
సీరియల్ నెంబర్ / సంస్థ / టన్ను ధర 
1. మెస్సర్స్ రామకృష్ణ ఫోర్జింగ్, కోల్ కతా / 1,88,100
2. మెస్సర్స్ భారత్ ఫోర్జ్, పుణే / 2,75,000
3. మెస్సర్స్ స్టీల్ అథారిటీ ఆఫ్ ఇండియా లిమిటెడ్ / 2,89,500
.........................
బిడ్ చేజిక్కించుకున్న సంస్థ దాన్ని దక్కించుకున్న రోజునుంచి 36 నెలల్లో కర్మాగారాన్ని ఏర్పాటు చేయాలి. ఆ తర్వాత ప్రతి ఏడాది 80వేల వివిధ రకాల చక్రాలను సరఫరా చేయాల్సి వుంటుంది. వర్తించే ధరలను మూడు సంవత్సరాలపాటు ప్రతి ఏడాది 2 శాతం తగ్గించడం జరుగుతుంది. 4వ ఏడాది తర్వాతనుంచి వర్తించే ధరలను కోట్ చేసిన ధరల్లో 94శాతంగా నిర్ధారించడం జరిగింది. ఇది 20 సంవత్సరాలపాటు అమల్లో వుంటుంది. ముందే నిర్ణయించే ధరల తేడా క్లాజ్ నేది మూడు నెలలకొకసారి దరలకు వర్తిస్తుంది.
ప్రస్తుతం టన్నుకు సరాసరి ధర రూ. 1, 87,000 తీసుకొని ఎస్ ఏ ఐ ఎల్ సరఫరా చేస్తోంది. ప్రస్తుతం ఎష్ ఏ ఐ ఎల్ దగ్గర 40 వేల చక్రాల తయారీ సామర్థ్యం వుంది. ఆర్ ఐ ఎన్ ఎల్ దగ్గర 80 వేల చక్రాల సామర్థ్యం వుంది. ఇది వాణిజ్యపర ఉత్పత్తిని ఇంకా ప్రారంభించాల్సి వుంది. మొత్తం ఉత్పత్తి సంఖ్య 1, 20, 000
భారతీయ రైల్వే శాఖ 1960లనుంచి ఈ ఫోర్జ్ డ్ చక్రాలను దిగుమతి చేసుకుంటోంది. బ్రిటన్, చెక్ రిపబ్లిక్, బ్రెజిల్, రొమాని, జపాన్, చైనా, ఉక్రెయిన్, రష్యా దేశాలనుంచి దిగుమతి చేసుకోవడం జరుగుతోంది. 2022-23 సంవత్సరానికిగాను రూ. 520 కోట్ల విలువయ్యే 80 వేల చక్రాలను చైనా ,రష్యాలనుంచి దిగుమతి చేసుకోగా, మిగతా 40వేల చక్రాలను ఎస్ ఏ ఐ ఎల్ సరఫరా చేసింది. ప్రస్తుతం రష్యా-ఉక్రెయిన్ యుద్ధం జరుగుతుండడంతో మనకు అవసరమయ్యే చక్రాలను చైనానుంచి దిగుమతి చేసుకుంటున్నాం. వేగంగా ప్రయాణించే రైళ్ల సంఖ్య పెరుగుతుండడంతో 2026నాటికి మనకు కావాల్సిన చక్రాల సంఖ్య 2 లక్షల దాకా వుంటుందని అంచనా వేయడం జరిగింది.
పెట్రోలియం- సహజ వాయువుల మంత్రిత్వ శాఖ
బాగ్జాన్ గ్యాస్ బ్లోఅవుట్ మరియు అగ్ని ప్రమాదంపై ఎంఓపీఎన్జీ మరియు అమెరికా ఇంధన శాఖ మధ్య చర్చలు
అస్సాం రాష్ట్రంలోని టిన్సుకియా జిల్లా బాగ్జాన్ వద్ద ఆయిల్ ఇండియా లిమిటెడ్  కు చెందిన గ్యాస్ బావిలో 12వ తేదీన బ్లోఅవుట్ మరియు భారీ అగ్ని ప్రమాదం సంభవించాయి. ఈ నేపథ్యంలో పెట్రోలియం మరియు సహజ వాయువు మంత్రిత్వ శాఖ  యొక్క సీనియర్ అధికారులు, ఓఐఎల్ మరియు ఓఎన్జీసీ సంస్థల యొక్క సీఎండీలతో పాటు ఆయా సంస్థల ప్రమాదాల నిర్వహణ బృందం, మరియు ఇతర నిపుణులు బాగ్జాన్ గ్యాస్ విపత్తు నియంత్రణ నిమిత్తం అమెరికాకు చెందిన ఇంధన శాఖ , అమెరికా చమురు, గ్యాస్ విపత్తుల నిర్వహణకు చెందిన నిపుణులతో సమగ్ర చర్చలు జరిపారు. ఈ సమావేశానికి సింగపూర్కు చెందిన విదేశీ నిపుణులు కూడా హాజరయ్యారు. అమెరికాలో ఈ తరహా గ్యాస్ బ్లోఅవుట్ సంఘటనల విషయమై వ్యవహరించిన తమ అనుభవాన్ని అమెరికా వైపు అధికారులు, నిపుణులు పంచు
(కున్నారు. ఈ సమావేశంలో భారత బృందంలోని అధికారులు బాగ్జాన్ గ్యాస్ బావిలో ఎగిసిపడుతున్న మంటలను నియంత్రించడంతో పాటు ఈ బావిని మూసివేయడానికి గాను చేపడుతున్న వివిధ చర్యలను గురించి వివరించారు. అగ్నిప్రమాదం తీరు నీటి నిర్వహణ వ్యవస్థ, శిథిలాల తొలగింపు, డ్రోన్లతో సహా ఆధునిక సాంకేతిక పరిజ్ఞానం వాడకం మరియు చివరికి బావిని మూసివేయడానికి చేపడుతున్న చర్యలనూ వారు వివరించారు. ఓఐఎల్ మరియు ఓఎన్జీసీ నిపుణులు ఇప్పటివరకు తీసుకున్న చర్యలను అమెరికా ఇంధన శాఖ మరియు నిపుణులు ఆమోదించారు. దీనికి తోడు మంటలను కట్టడి చేయడం మరియు బావిని మూసివేయడానికి కూడా రూపొందించిన ప్రణాళికలకు వారు సమ్మతి తెలియజేశారు. ఈ విషయమై రాబోయే రోజుల్లో మరోసారి తమ అభిప్రాయాలను మార్పిడి చేసుకోవాలని ఇరు పక్షాల వారు నిర్ణయించారు. బావిని పూడ్చివేయడం లో పురోగతిని కూడా భవిష్యత్తులో మళ్లీ సమావేశమై సమీక్షించాలని ఇరు పక్షాలు నిర్ణయించాయి. ప్రస్తుత భారత్- అమెరికా వ్యూహాత్మక ఇంధన భాగస్వామ్యంలో భాగంగా ఈ చర్చలు జరిగాయి.
ప్రధాన మంత్రి కార్యాలయం
2023 అంతర్జాతీయ ఒలింపిక్ కమిటీ సమావేశానికి ఆతిథ్యమివ్వడానికి భారతదేశం ఎంపికైనందుకు సంతోషం వ్యక్తం చేసిన - ప్రధాన మంత్రి
2023 అంతర్జాతీయ ఒలింపిక్ కమిటీ సమావేశానికి ఆతిథ్యమిచ్చే దేశంగా భారతదేశాన్ని ఎంపిక చేయడం పట్ల ప్రధానమంత్రి శ్రీ నరేంద్ర మోదీ సంతోషం వ్యక్తం చేశారు.
ఈ విషయాన్ని ప్రధానమంత్రి కార్యాలయం సామాజిక మాధ్యమం ద్వారా ట్వీట్ చేస్తూ,
“2023 అంతర్జాతీయ ఒలింపిక్ కమిటీ సమావేశానికి ఆతిథ్యం ఇవ్వడానికి భారతదేశం ఎంపిక కావడం ఆనందంగా ఉంది. ఇది ఒక చిరస్మరణీయమైన ఐ.ఓ.సి. సమావేశమౌతుందనీ, ప్రపంచ క్రీడలకు సానుకూల ఫలితాలకు దారి తీస్తుందనీ, నేను విశ్వసిస్తున్నాను: ప్రధానమంత్రి @narendramodi #StrongerTogether" అని పేర్కొంది.
కార్మిక, ఉపాధికల్పన మంత్రిత్వ శాఖ
కార్మిక ఉపాధి మంత్రిత్వ శాఖ స్వచ్ఛత సమర్థత వైపు అడుగులు వేస్తుంది
కార్మిక ఉపాధి మంత్రిత్వ శాఖ స్వచ్ఛత ని సంస్థాగతీకరించడానికి మంత్రిత్వ శాఖ, దాని స్వయంప్రతిపత్త సంస్థలు క్షేత్ర నిర్మాణాలలో పెండెన్సీని తగ్గించడానికి అంకితం చేయబడింది. ప్రధానమంత్రి దార్శనికత నుండి ప్రేరణ పొందిన మంత్రిత్వ శాఖ మరింత క్రమబద్ధీకరించబడిన సమర్థవంతమైన ప్రభుత్వాన్ని రూపొందించడానికి దాని నిబద్ధతలో స్థిరంగా ఉంది.
పురోగతి ముఖ్యాంశాలు :
3699 ఫిజికల్ ఫైల్లు తొలగించబడ్డాయి: రికార్డులను నిర్వీర్యం చేయడంలో నిర్వహించడంలో మా కఠినమైన ప్రయత్నాలు మరింత సమర్థవంతమైన వర్క్ఫ్లో వైపు గణనీయమైన పురోగతికి దారితీశాయి.
100 శాతం ఈ–-ఆఫీస్ అమలు: ఆధునిక సాంకేతిక పరిజ్ఞానాన్ని అందిపుచ్చుకుంటూ, వ్రాతపనిని తగ్గించడానికి ప్రక్రియలను క్రమబద్ధీకరించడానికి మేము ఈ–ఆఫీస్ వ్యవస్థను పూర్తిగా అనుసంధానించాము.
96.95 శాతం పెండింగ్లో ఉన్న ప్రజా ఫిర్యాదులు పరిష్కరించబడ్డాయి: ప్రజా ఫిర్యాదులను సకాలంలో పరిష్కరించడం అత్యంత ప్రాధాన్యతగా ఉంది వాటిలో గణనీయమైన సంఖ్యలో  పరిష్కరించినందుకు మేము గర్విస్తున్నాము
98.70 శాతం పెండింగ్లో ఉన్న పబ్లిక్ గ్రీవెన్స్ అప్పీల్లు పరిష్కరించబడ్డాయి: ప్రజల సమస్యలను విని తక్షణమే చర్యలు తీసుకోవడం మా మిషన్లో అంతర్భాగం 
ఎంపీల నుండి సూచనలు: ఎంపీల నుండి స్వీకరించబడిన 77.5 శాతం సూచనలు తొలగించబడ్డాయి 
1256 సైట్లలో పరిశుభ్రత ప్రచారం నిర్వహించారు.
రాబోయే స్వచ్చత్ కోసం కార్మిక ఉపాధి మంత్రిత్వ శాఖ సన్నద్ధమవుతోందిఒక ప్రచారం 3.0. 2023 అక్టోబరు 2 నుండి 31 వరకు జరగాలని షెడ్యూల్ చేయబడింది, ఈ ప్రచారం పరిశుభ్రతను మరింత సంస్థాగతీకరించడానికి మంత్రిత్వ శాఖ, దాని స్వయంప్రతిపత్త సంస్థలు క్షేత్ర నిర్మాణాలలో పెండింగ్లో ఉన్న విషయాలను తగ్గించడానికి రూపొందించబడింది. కేంద్ర కార్మిక ఉపాధి మంత్రి దూరదృష్టితో కూడిన నాయకత్వం గౌరవనీయమైన బృందం మద్దతుతో, స్వచ్ఛత ప్రచారం 3.0 కింద కార్యకలాపాలను విజయవంతంగా అమలు చేయడానికి మంత్రిత్వ శాఖ పూర్తిగా కట్టుబడి ఉంది.
ప్రధాన మంత్రి కార్యాలయం
సురినామ్ లో అత్యున్నతమైన పౌర పురస్కారాన్నిఅందుకొన్నందుకు రాష్ట్రపతి గారి కి అభినందన లు తెలిపిన ప్రధాన మంత్రి
సురినామ్ లో అత్యున్నతమైనటువంటి పౌర పురస్కారం - ‘గ్రాండ్ ఆర్డర్ ఆఫ్ ది చైన్ ఆఫ్ ది ఎలో స్టార్’ ను అందుకొన్నందుకు గాను రాష్ట్రపతి శ్రీమతి ద్రౌపది ముర్ము గారి కి ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
భారతదేశం యొక్క రాష్ట్రపతి ట్వీట్ కు ప్రధాన మంత్రి సమాధానాన్ని ఇస్తూ ఒక ట్వీట్ లో -
‘‘సురినామ్ లో అత్యున్నతమైనటువంటి పౌర పురస్కారం ‘గ్రాండ్ ఆర్డర్ ఆఫ్ ది చైన్ ఆఫ్ ది ఎలో స్టార్’ ను అందుకొన్నందుకు గాను రాష్ట్రపతి గారి కి ఇవే అభినందన లు. సురినామ్ యొక్క ప్రభుత్వం మరియు ప్రజల తరఫున ఈ ప్రత్యేకమైనటువంటి కార్యం మన దేశాల మధ్య చిరకాలం గా ఉన్న మైత్రి కి గుర్తు గా నిలుస్తోంది.’’ అని పేర్కొన్నారు.
ప్రధాన మంత్రి కార్యాలయం
ఆసియా క్రీడల మహిళల ఫ్రీస్టయిల్ కుస్తీ 53 కిలోల విభాగంలో కాంస్యం సాధించిన అంతిమ్ పంఘాల్కు ప్రధాని అభినందన
ఆసియా క్రీడల మహిళల ఫ్రీస్టయిల్ కుస్తీ 53 కిలోల విభాగంలో కాంస్య పతకం సాధించిన భారత రెజ్లర్ అంతిమ్ పంఘాల్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“మహిళల ఫ్రీస్టయిల్ కుస్తీ 53 కిలోల విభాగంలో కాంస్య పతకం కైవసం చేసుకున్న ఒలీఅంతిమ్ పంఘాల్ @OlyAntimను అభినందిస్తున్నాను. ఆమె ప్రతిభను చూపి దేశం గర్విస్తోంది. ఈ క్రీడాతార మరింత ఉజ్వల ప్రకాశంతో స్ఫూర్తిదాయకంగా ముందుకు సాగాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.50 కోట్ల డోసులు  అందించారు
గత 24 గంటల్లో 4,63,338 డోసులు అందించారు
దేశవ్యాప్త క్రియాశీల కేసుల సంఖ్య 25,037
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 2,582 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,84,646 కు పెరిగింది.
గత 24 గంటల్లో 2,119 కొత్త కేసులు నమోదయ్యాయి.
రోజువారీ పాజిటివిటీ రేటు 1.13%
వారపు పాజిటివిటీ రేటు 0.97%
గత 24 గంటల్లో చేసిన 1,88,220 కొవిడ్ పరీక్షలతో కలిపి ఇప్పటివరకు 89.96 కోట్ల పరీక్షలు చేశారు.
ప్రధాన మంత్రి కార్యాలయం
టెలిఫోన్ ద్వారా మాట్లాడుకున్న ప్రధాన మంత్రి శ్రీ నరేంద్ర మోదీ, జపాన్ ప్రధాని శ్రీ సుగా యోశిహిదే
ప్రధాన మంత్రి శ్రీ నరేంద్ర మోదీ తో జపాన్ ప్రధాని శ్రీ సుగా యోశిహిదే శుక్రవారం టెలిఫోన్ లో మాట్లాడారు.
జపాన్ ప్రధాని గా నియమితులైనందుకు శ్రీ సుగా యోశిహిదే కు ప్రధాన మంత్రి శ్రీ నరేంద్ర మోదీ అభినందనలు తెలుపుతూ, శ్రీ సుగా యోశిహిదే తన లక్ష్యాల సాధనలో సఫలం కావాలంటూ శుభాకాంక్షలను వ్యక్తం చేశారు.
భారత్, జపాన్ ల మధ్య ఏర్పడ్డ ప్రత్యేక వ్యూహాత్మక, ప్రపంచ స్ధాయి భాగస్వామ్యం గత కొన్నేళ్ళ లో ఎంతో పురోగమించిందని నేతలిద్దరూ అంగీకరిస్తూ, పరస్పర విశ్వాసం, ఉమ్మడి విలువల ద్వారా ఈ భాగస్వామ్యాన్ని మరింత పటిష్టం చేసుకోవాలన్న తమ ఉద్దేశాన్ని వ్యక్తం చేశారు.
కొవిడ్-19 మహమ్మారి సహా ప్రపంచానికి ఎదురవుతున్న సవాళ్ళను దృష్టిలో ఉంచుకొంటే, ఇరు దేశాల మధ్య ఏర్పడిన భాగస్వామ్యం ప్రస్తుతం మరింత సందర్భశుద్ధి కలదిగా ఉందంటూ ఉభయ నేతలు ఏకీభవించారు. ఆటు పోటులకు తట్టుకొని నిలచే సరఫరా వ్యవస్థ అండదండలతో ఇండో-పసిఫిక్ ప్రాంతంలో అరమరికలకు తావు లేని, స్వేచ్ఛాయుత, సమ్మిళిత స్వరూపం కలిగిన ఆర్థిక వ్యవస్థ ముందుకుసాగాలని వారు స్పష్టం చేశారు. భారతదేశాని కి, జపాన్ కు, భావసారూప్యం కల ఇతర దేశాల కు మధ్య ఇప్పుడు కొనసాగుతున్న సహకారాన్ని నేతలిద్దరూ స్వాగతించారు.
ఇరు దేశాల ఆర్థిక భాగస్వామ్యం లో నమోదైన పురోగతిని ఉభయ నేతలు ప్రశంసించారు. ప్రత్యేక నైపుణ్యాలున్న శ్రామికుల కు సంబంధించి ఒప్పంద పాఠం ఖరారుకావడాన్ని వారు స్వాగతించారు.
కొవిడ్-19 మహమ్మారి నేపథ్యం లో ఎదురైన పరిస్థితి మెరుగుపడ్డ తర్వాత వార్షిక ద్వైపాక్షిక శిఖర సమ్మేళనం లో పాలుపంచుకోవడానికి భారతదేశానికి రావలసిందిగా ప్రధాని శ్రీ సుగా యోశిహిదేను శ్రీ నరేంద్ర మోదీ ఆహ్వానించారు.
(
ప్రధాన మంత్రి కార్యాలయం
ఆంధ్ర ప్రదేశ్ లో బస్సు ప్రమాదం కారణం గా ప్రాణ నష్టంసంభవించినందుకు సంతాపం తెలిపిన ప్రధాన మంత్రి
ఆంధ్ర ప్రదేశ్ లోని పశ్చిమ గోదావరి జిల్లా లో ఒక బస్సు ప్రమాదాని కి లోనైన కారణం గా ప్రాణ నష్టం సంభవించినందుకు ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘ ఆంధ్ర ప్రదేశ్ లోని పశ్చిమ గోదావరి జిల్లా లో ఒక బస్సు ప్రమాదాని కి గురైన కారణం గా ప్రాణ నష్టం జరిగిందని తెలిసి దుఃఖం కలిగింది. ఈ శోక ఘడియ లో, ఆప్తుల ను కోల్పోయిన కుటుంబాల కు కలిగిన దుఃఖం లో నేను సైతం పాలుపంచుకొంటున్నాను: ప్రధాన మంత్రి @narendramodi ’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.10 కోట్ల డోసులు  అందించారు
గత 24 గంటల్లో 6,675 డోసులు అందించారు
దేశవ్యాప్త క్రియాశీల కేసుల సంఖ్య 2,670
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.80%
గత 24 గంటల్లో 207 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,45,445 కు పెరిగింది.
గత 24 గంటల్లో 173 కొత్త కేసులు నమోదయ్యాయి.
రోజువారీ పాజిటివిటీ రేటు 0.19%
వారపు పాజిటివిటీ రేటు 0.14%
గత 24 గంటల్లో చేసిన 92,955 కొవిడ్ పరీక్షలతో కలిపి ఇప్పటివరకు 91.10 కోట్ల పరీక్షలు చేశారు.
మానవ వనరుల అభివృద్ధి మంత్రిత్వ శాఖ
భారతీయ సమాచార సాంకేతిక విద్యాసంస్థ ల చట్టాల  బిల్లు-2020కి ఆమోదం తెలిపిన మంత్రిమండలి
ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దిగువ పేర్కొన్న అంశాలకు ఆమోదం తెలిపింది:-
i. భారతీయ సమాచార సాంకేతిక విద్యా సంస్థల చట్టాల  బిల్లు-2020ని ప్రవేశపెట్టడం.
ii. దేశం లోని 20 ఐఐఐటి లలో ఒక్కొక్కటి, ఐఐఐటిడిఎమ్, కర్నూలు లో ఒకటి వంతున 21 డైరెక్టర్ పోస్టుల కు ఎక్స్- పోస్ట్ ఫ్యాక్టో ఆమోదం.
iii. దేశం లోని 20 ఐఐఐటి లలో ఒక్కొక్కటి, ఐఐఐటిడిఎమ్, కర్నూలు లో ఒకటి వంతున 21 రిజిస్ట్రార్ పోస్టుల కు ఎక్స్- పోస్ట్ ఫ్యాక్టో ఆమోదం.
ప్రభావం
ఈ బిల్లు ద్వారా ప్రభుత్వ-ప్రైవేటు భాగస్వామ్యం లోని ప్రస్తుత 15 ఐఐఐటిలతో పాటు మిగిలిన 5 ఐఐఐటి లు కూడా పట్టా ప్రదానం చేయగల అధికారాల తో ‘‘జాతీయ ప్రాధాన్య సంస్థ లు’’గా ప్రకటించబడతాయి. ఆ మేరకు ‘బాచిలర్ ఆఫ్ టెక్నాలజీ  లేదా మాస్టర్ ఆఫ్ టెక్నాలజీ  లేదా పిహెచ్.డి పేర్లతో ఒక విశ్వవిద్యాలయం లేదా జాతీయ ప్రాధాన్య విద్యా సంస్థల తరహా లో పట్టా ప్రదానం చేసే అధికారం ఈ విద్యా సంస్థల కు దఖలు పడుతుంది. అంతేకాకుండా సమాచార సాంకేతిక పరిజ్ఞాన రంగం లో దేశాని కి బలమైన పరిశోధ పునాది దిశ గా తగిన సంఖ్య లో విద్యార్థుల ను ఈ సంస్థ లు ఆకర్షించగలుగుతాయి.
వివరాలు
i. భారతీయ సమాచార సాంకేతిక విద్యాసంస్థ ల చట్ట  బిల్లు-2020ని ప్రవేశపెట్టడం లోని ప్రధాన లక్ష్యం 2014, 2017 సంవత్సరాల కు చెందిన అసలు చట్టాల ను సవరించడం.
ii. సూరత్, భోపాల్, భాగల్ పుర్, అగర్ తలా, రాయ్చూర్ లలో ప్రభుత్వ-ప్రైవేటు భాగస్వామ్యం లో గల 5 భారత సమాచార సాంకేతిక సంస్థల కు ఈ రంగం లోని ప్రస్తుత 15 ఐఐఐటిల తో సమానం గా చట్టబద్ధ హోదా మంజూరు. తద్వారా వాటి ని కూడా భారతీయ సమాచార సాంకేతిక విద్యాసంస్థ ల  చట్టం-2017 కింద జాతీయ ప్రాధాన్య సంస్థలు గా ప్రకటించడం.
సూరత్, భోపాల్, భాగల్ పుర్, అగర్ తలా, రాయ్చూర్ల లోని ఐఐఐటిల కు అధికార హోదా ను కల్పించడమే కేంద్ర మంత్రివర్గ ఆమోదం యొక్క లక్ష్యం గా ఉంది. ఈ 5 ఐఐఐటి లు సొసైటీల రిజిస్ట్రేశన్ చట్టం-1860 కింద సొసైటీలు గా నమోదై ఇప్పటికే పనిచేస్తున్నాయి. ఈ నేపథ్యం లో తాజా సవరణ బిల్లు వల్ల మిగిలిన ప్రభుత్వ-ప్రైవేటు భాగస్వామ్యం లో నడుస్తున్న 15 ఐఐఐటి ల తరహా లో ఈ 5 ఐఐఐటి లు కూడా  చట్టం-2017 పరిధి లోకి వస్తాయి. అంతేకాకుండా భారత ఐఐఐటి విద్యాసంస్థ ల చట్టం-2014 కింద ఏర్పాటైన ఐఐఐటి, అలహాబాద్; ఐఐఐటిఎమ్, గ్వాలియర్; ఐఐఐటిడిఎమ్, జబల్ పుర్; ఐఐఐటిడిఎమ్, కాంచీపురం సంస్థ ల తరహా లో ఐఐఐటిడిఎమ్, కర్నూలు కూడా ఏర్పాటై పనిచేస్తోంది. ఈ ఐఐఐటిల లో డైరెక్టర్, రిజిస్ట్రార్ పోస్టు లు ఉండగా, కేంద్ర మంత్రివర్గం ఆమోదం తో వీటి కి ఎటువంటి అదనపు ఆర్థిక భారం తో నిమిత్తం లేకుండా అధికార ముద్ర పడింది.
పూర్వరంగం
I. సమాచార సాంకేతిక పరిజ్ఞాన రంగం లో ఉన్నత విద్య ను ప్రోత్సహించడ లక్ష్యం గా ఈ ఐఐఐటి లు రూపు దిద్దుకున్నాయి.
II. ఈ పథకం కింద ప్రభుత్వ-ప్రైవేటు భాగస్వామ్యం లో 20 కొత్త ఐఐఐటి ల ను స్థాపించేందుకు కేంద్ర మంత్రివర్గం 2010వ సంవత్సరం నవంబర్ 26వ తేదీ న ఆమోదం తెలిపింది. ఆ మేరకు 15 ఐఐఐటి లు ఇప్పటికే ఐఐఐటి  చట్టం-2017 పరిధి లో ఉండగా, మిగిలిన 5 ఐఐఐటి లు ఇప్పుడు ఆ పరిధి లోకి రానున్నాయి. సమాచార సాంకేతిక పరిజ్ఞాన రంగం లో దేశం ఎదుర్కొంటున్న సవాళ్ల కు పరిష్కారాన్వేషణ లో భాగం గా విజ్ఞాన వ్యాప్తి లక్ష్యం గా ప్రభుత్వం చేపట్టిన విశిష్ట చర్యల కు భారతీయ ఐఐఐటి విద్యాసంస్థ ల చట్టం-2014, భారతీయ ఐఐఐటి  విద్యాసంస్థ ల చట్టం-2017 నిదర్శనం గా నిలుస్తున్నాయి.
ప్రధాన మంత్రి కార్యాలయం
ప్రముఖ అథ్లెట్ శ్రీ మిల్కాసింగ్ మృతి పట్ల సంతాపం వ్యక్తం చేసిన ప్రధానమంత్రి
ప్రముఖ అథ్లెట్ శ్రీ మిల్కాసింగ్ మృతి పట్ల ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు. శ్రీ మిల్కాసింగ్ ను గొప్ప క్రీడాకారుడిగా అభివర్ణించిన ప్రధానమంత్రి దేశ కీర్తి ప్రతిష్టలను ఇనుమడింప చేసి భారత ప్రజల హృదయాలలో ఆయన సుస్థిర స్థానం సంపాదించారని అన్నారు.
మిల్కా సింగ్ మృతి పట్ల సంతాపం వ్యక్తం చేస్తూ శ్రీ నరేంద్రమోడీ ట్వీట్ చేశారు. ' శ్రీ మిల్కాసింగ్ మృతితో భారతదేశం ఒక గొప్ప క్రీడాకారుడుని కోల్పోయింది. ఆయన భారతదేశానికి క్రీడారంగంలో ఎనలేని సేవలను అందించి దేశ ప్రజల గుండెల్లో స్థానం సంపాదించారు. తన వ్యక్తిత్వంతో ఆయన లక్షలాది మంది భారతీయులకు స్ఫూర్తిగా నిలిచారు. ఆయన మృతి నన్ను తీవ్ర దిగ్భ్రాంతికి గురిచేసింది.
కొన్ని రోజుల ముందే నేను శ్రీ మిల్కా సింగ్ తో మాట్లాడాను. ఆయనతో ఇది నా చివరి సంభాషణ అవుతుందని అనుకోలేదు. అనేకమంది ఔత్సాహిక అథ్లెట్లు ఆయన నుంచి స్ఫూర్తి పొందుతారు. ఆయన కుటుంబ సభ్యులు, ప్రపంచవ్యాపితంగా ఉన్న ఆయన అభిమానులకు నా సంతాపాన్ని తెలియజేస్తున్నాను.' అని శ్రీ నరేంద్ర మోడీ తన ట్వీట్లలో పేర్కొన్నారు.
పర్యటక మంత్రిత్వ శాఖ
2018-19 లో స్వదేశ్ దర్శన్ స్కీము లో మంజూరు చేసిన 10 పథకాల కు 627.40 కోట్ల రూపాయల మేరకు నిధుల ను ఇచ్చేందుకు ఆమోదం తెలిపిన మంత్రిమండలి
స్వదేశ్ దర్శన్ స్కీము లో 2019-20 సంవత్సరం లో నూతన పథకాల ను మంజూరు చేసేందుకు అదనం గా 1854.67 కోట్ల రూపాయల తో పాటు 2018-19 సంవత్సరం లో మంజూరు చేసినటువంటి 10 పథకాలకు 627.40 కోట్ల రూపాయల మేరకు నిధుల ను విడుదల చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
స్వదేశ్ దర్శన్ స్కీము లో భాగం గా, భారతదేశాన్ని ఒక ప్రపంచ శ్రేణి పర్యటక గమ్యస్థానం గా తీర్చి దిద్దేటందుకు కీలకమైన పర్యటక మౌలిక సదుపాయాల ను నిలుకడతనం కలిగినటువంటి రీతి లో మరియు అన్ని ప్రాంతాల కు ప్రాధాన్యం ఉండే తీరు న పర్యటన మంత్రిత్వ శాఖ అభివృద్ధిపరుస్తున్నది. కీలకమైన పర్యటక మౌలిక సదుపాయాల ను వృద్ధిపరచడం వల్ల ఆదాయాన్ని తెచ్చి పెట్టే పథకాల లో పెట్టుబడి పెట్టేందుకు ప్రైవేటు రంగాని కి ఉత్ప్రేరకం లభించినట్లు అవుతుంది. అంతే కాక, ఇది పర్యటకుల కు మొత్తంమీద చక్కనైనటువంటి అనుభూతి ని మిగిల్చి ఆయా పర్యటక క్షేత్రాల కు యాత్రికుల రాక ను పెంచుతూ, రాబడి లో, ఉద్యోగ కల్పన లో వృద్ధి కి కూడా దారి తీస్తుంది.
పూర్వరంగం
2014-15 లో బడ్జెటు ప్రకటనల కు తరువాయి గా పర్యటన మంత్రిత్వ శాఖ స్వదేశ్ దర్శన్ స్కీమ్  ను 2015 జనవరి లో ప్రవేశపెట్టింది. ఈ స్కీము లో భాగం గా అభివృద్ధిపరచడం కోసమని 15 సర్క్యూట్ ల ను గుర్తించడం జరిగింది. ఆయా సర్క్యూట్ లు ఏవేవి అంటే హిమాలయన్ సర్క్యూట్, నార్త్ ఈస్ట్ సర్క్యూట్, బుద్ధిస్ట్ సర్క్యూట్, కృష్ణా సర్క్యూట్, కోస్టల్ సర్క్యూట్, డిజర్ట్ సర్క్యూట్, ట్రైబల్ సర్క్యూట్, ఇకో సర్క్యూట్, వైల్డ్ లైఫ్ సర్క్యూట్, రూరల్ సర్క్యూట్, స్పిరిచువల్ సర్క్యూట్, రామాయణ సర్క్యూట్, హెరిటేజ్ సర్క్యూట్, తీర్థంకర్ సర్క్యూట్ తో పాటు సూఫీ సర్క్యూట్ లు.
(
PIB Headquarters
ఇథెనాల్ సరఫరాపై ఆసక్తి గల సంస్థల వారితో 2018 ఆగస్టు 17న హైదరాబాద్ లో సమావేశం
తెలంగాణ రాష్ట్ర చమురు పరిశ్రమ స్టేట్ లెవెల్ కో-ఆర్డినేటర్ వెల్లడి
చెరుకు రసం, బి-హెవీ మొలాసెస్/సి హెవీ మొలాసెస్, ఇంకా పాడైన ఆహార ధాన్యాలు  నుంచి నిర్జల ఇథెనాల్ ను సరఫరా చేయడం పట్ల ఆసక్తి ఉన్న తయారీదారులతో 2018-19 చక్కెర సంవత్సరం లో ఇథెనాల్ టెండరు విషయమై చర్చించేందుకు ఈ నెల ఆగస్టు 17వ తేదీ మధ్యాహ్నం 3 గంటలకు హైదరాబాద్ లోని హిమాయత్ నగర్ లో గల ఇండియన్ ఆయిల్ కార్పొరేషన్ లిమిటెడ్ తెలంగాణ, ఆంధ్ర ప్రదేశ్ రాష్ట్రాల కార్యాలయం లో ఒక సమావేశాన్నిహిందుస్థాన్ పెట్రోలియమ్ కార్పొరేషన్ లిమిటెడ్  ఏర్పాటు చేసింది. ప్రభుత్వ రంగ చమురు మార్కెటింగ్ కంపెనీల తరపున హెచ్ పిసిఎల్ ఈ సమావేశాన్ని ఏర్పాటు చేసింది. ముడి చమురు దిగుమతులను, వాహనాల నుంచి ఉద్గారాలను తగ్గించాలన్న ధ్యేయంతో భారత ప్రభుత్వం ప్రారంభించిన ఇథెనాల్ మిశ్రిత పెట్రోల్  కార్యక్రమాన్ని ప్రభుత్వ రంగ చమురు మార్కెటింగ్ కంపెనీలు అమలు చేస్తున్నాయని తెలంగాణ రాష్ట్ర చమురు పరిశ్రమ స్టేట్ లెవల్ కోఆర్డినేటర్ శ్రీ టి. రాజేశ్ అన్నారు. తద్వారా రైతులకు, గ్రామీణ ఆర్థిక వ్యవస్థకు లాభం చేకూరగలదని, నవీకరణ యోగ్య ఇంధనం వినియోగంతో పాటు దేశం లో శక్తి సంబంధ భద్రత కు మార్గం సుగమం కాగలదని, దేశీయ పారిశ్రమిక రంగానికి ప్రోత్సాహం లభించగలదని ఆయన పేర్కొన్నారు. 2018 డిసెంబర్ నుంచి 2019 నవంబర్ మధ్య కాలంలో 329 కోట్ల లీటర్ల ఇథెనాల్ ను సేకరించడం కోసం పబ్లిక్ ఇ-టెండర్ ను పిలిచినట్లు, బిడ్ లను సమర్పించేందుకు ఈ నెల 31 వ తేదీ ని తుది గడువు తేదీ గా నిర్దేశించినట్లుఆయన వెల్లడించారు. తడి లేని ఇథెనాల్ ను తయారు చేసే దేశీయ ఉత్పత్తిదారుల కోసం ఈ టెండరు ను ఉద్దేశించారు. త్వరలో కార్యకలాపాలను ఆరంభించనున్న ప్లాంటులకు చెందిన నూతన బిడ్డర్ లు కూడా పాలుపంచుకోవచ్చని ఆయన తెలిపారు.
నౌకారవాణా మంత్రిత్వ శాఖ
గుజరాత్ లోని లోథాల్ లో 4,500 కోట్ల రూపాయల అంచనా వ్యయంతో జాతీయ సముద్రయాన వారసత్వ భవనసముదాయాన్ని అభివృద్ధి చేయనున్న ప్రభుత్వం.
భారతదేశానికి గల గొప్ప సముద్రయాన వారసత్వాన్ని ప్రపంచానికి తెలియజేసేలా ఎన్.ఎం.హెచ్.సిని అంతర్జాతీయ పర్యాటక కేంద్రంగా అభివృద్ధి చేయనున్నారు.
లోథాల్, ఎన్.ఎం.హెచ్.సి ప్రాజెక్టు పురోగతి పై సమీక్షా సమావేశం 2023 జూలై 2న జరుగుతుంది.
సాగర మాల కార్యక్రమం కింద , కేంద్ర పోర్టులు, షిప్పింగ్, జలమార్గాల మంత్రిత్వశాఖ గుజరాత్లోని లోథాల్ లో ప్రపంచ శ్రేణి సదుపాయాలతో జాతీయ సముద్రయాన వారసత్వ సముదాయాన్ని అభివృద్ధి చేస్తోంది.
ఎన్.ఎం.హెచ్.సిని అంతర్జాతీయ పర్యాటక గమ్యస్థానంగా తీర్చిదిద్దనున్నారు. ఇక్కడ భారతదేశంలో ప్రాచీన కాలం నుంచి , ఆధునిక కాలం వరకు గల సముద్రయాన వారసత్వ చరిత్రను ప్రదర్శిస్తారు. ఇది అటు విజ్ఞానాన్ని , వినొదాన్ని కలిగించే ప్రాజెక్టు.
ఇందులో అధునాతన సాంకేతిక పరిజ్ఞానాన్ని ఉపయోగించి భారతీయ సముద్రయాన వారసత్వ చరిత్రపై అవగాహన కల్పిస్తారు.
ఇందుకు సంబంధించిన ప్రాజెక్టు పురోగతిపై గుజరాత్ లోని లోథాల్ లో ప్రాజెక్టుస్థలం వద్ద 2023 జూలై 2న సమీక్షా సమావేశం నిర్వహించనున్నారు. ఈ ప్రాజెక్టు పై గుజరాత్ ముఖ్యమంత్రి భూపేంద్ర పటేల్,
కేంద్ర పోర్టులు, షిప్పింగ్, వాటర్వేస్, ఆయుష్ శాఖ మంత్రి శ్రీ శర్వానంద్ సోనోవాల్, కేంద్ర ఆరోగ్య,కుటుంబ సంక్షేమం, రసాయనాలు,ఎరువుల శాఖ మంత్రి డాక్టర్ మన్సుఖ్ మాండవీయ, పోర్టులు, షిప్పింగ్, జలమార్గాలు,పర్యాటక శాఖ సహాయమంత్రి శ్రీ శ్రీపాద యశోనాయక్,
కేంద్ర పోర్టులు, షిప్పింగ్, జలమార్గాల శాఖ సహాయమంత్రి శ్రీ శంతను ఠాకూర్ తదితరులు సమీక్ష నిర్వహించనున్నారు.
ఈ సముద్రయాన కాంప్లెక్స్లో ప్రపంచంలోనే ఎత్తయిన లైట్ హౌస్ మ్యూజియం, ప్రపంచంలోనే అతిపెద్ద ఆక్వాటిక్ గ్యాలరీ, భారతదేశపు భారీ నౌకామ్యూజియం ఏర్పాటు కానున్నాయి. దీనితో ఇది ప్రపంచంలోనే అతిపెద్ద అంతర్జాతీయ పర్యాటక కేంద్రం కానున్నది.
ఈ ప్రాజెక్టుకు పర్యాటకులను ఆకర్షించచడంలో గల సామర్ధ్యాన్ని దృష్టిలో ఉంచుకున్నప్పుడు, ఇది ఈ ప్రాంత ఆర్ధిక అభివృద్ధిని మరింత ముందుకు తీసుకుపోగలదని భావిస్తున్నారు.
4500 కోట్ల రూపాయల అంచనా వ్యయంతో చేపడుతున్న ఈ కాంప్లెక్స్ నిర్మాణ పనులు 2022 మార్చిలో ప్రారంభమయ్యాయి. ఈ ప్రాజెక్టులో పలు వినూత్న అంశాలు ఉన్నాయి. హరప్పా నాగరికత కాలం నాటి నిర్మాణ శైలులను
జీవన విధానాన్ని పునర్ ఆవిష్కరించే విధంగా లోథాల్ మినీ రిక్రియేషన్ వంటివి ఇక్కడ ఏర్పాటవుతున్నాయి. స్మారక థీమ్ పార్క్, సముద్రయాన థీమ్ పార్క్, నౌకా థీమ్ పార్క్, వాతావరణ థీమ్ పార్క్, సాహస, వినోద థీమ్ పార్క్ వంటి థీమ్ పార్కులు ఏర్పాటవుతున్నాయి.
భారతీయ నౌకకాయాన సంస్కృతిని హరప్పా నాగరికతా కాలం నుంచి నేటివరకు తెలియజేసేలా 14 గ్యాలరీలను ఏర్పాటు చేస్తారు. అలాగే కోస్తా తీర ప్రాంత పెవిలియన్లో వివిధ రాష్ట్రాలు, కేంద్ర పాలిత ప్రాంతాల లో వైవిధ్యతతో కూడిన
సముద్రయాన వారసత్వాన్ని ,ఇతర అంశాలను ప్రతిబింబించేలా రూపుదిద్దనున్నారు.
బొగ్గు మంత్రిత్వ శాఖ
300 మెగావాట్ల సౌర విద్యుత్ ప్రాజెక్టు కోసం రాజస్థాన్తో దీర్ఘకాలిక విద్యుత్ వినియోగ ఒప్పందం కుదుర్చుకున్న ఎన్ఎల్సీ ఇండియా లిమిటెడ్
రాజస్థాన్కు వచ్చే 25 ఏళ్ల పాటు సౌర విద్యుత్తు సరఫరా
ప్రతి సంవత్సరం 0.726 మిలియన్ టన్నుల కార్బన్ డై ఆక్సైడ్ ఉద్గారాలను తగ్గించనున్న సౌర విద్యుత్ ప్రాజెక్టు
కేంద్ర బొగ్గు మంత్రిత్వ ఆధ్వర్యంలో పని చేసే నవరత్న కేంద్ర ప్రభుత్వ రంగ సంస్థ NLC ఇండియా లిమిటెడ్, 300 మెగావాట్ల సౌర విద్యుత్ను సరఫరా కోసం సీపీఎస్యూ పథకం కింద రాజస్థాన్ ఉర్జా వికాస్ నిగమ్ లిమిటెడ్తో దీర్ఘకాలిక విద్యుత్ వినియోగ ఒప్పందాన్ని కుదుర్చుకుంది.
ఎన్ఎల్సీఐఎల్కు ప్రస్తుతం 1,421 మెగావాట్ల పునరుత్పాదక ఇంధన సామర్థ్యం ఉంది. కంపెనీ కార్పొరేట్ ప్రణాళిక ప్రకారం, 2030 నాటికి 6,031 మెగావాట్ల సామర్థ్యానికి చేరుకోవాలని ఆలోచిస్తోంది.
పోటీ బిడ్డింగ్ ద్వారా, 'ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ'  సీపీఎస్యూ పథకం దశ-II ట్రంచ్-IIIలో ఈ కంపెనీ 510 మెగావాట్ల సోలార్ ప్రాజెక్టు సామర్థ్యాన్ని దక్కించుకుంది. రాజస్థాన్లోని బికనీర్ జిల్లా బార్సింగ్సర్లో 300 మెగావాట్ల సోలార్ ప్రాజెక్ట్ సామర్థ్యం ప్రస్తుతం పని చేస్తోంది. ప్రాజెక్టు ఈపీసీ కాంట్రాక్టును పోటీ బిడ్డింగ్ ద్వారా టాటా పవర్ సోలార్ సిస్టమ్స్ దక్కించుకుంది.
రాజస్థాన్ రాష్ట్రానికి వచ్చే 25 సంవత్సరాలకు సౌర విద్యుత్ సరఫరా కోసం, 300 మెగావాట్ల సౌర విద్యుత్ ప్రాజెక్టు విద్యుత్ వినియోగ ఒప్పందంపై ఎన్ఎల్సీ ఇండియా లిమిటెడ్, రాజస్థాన్ ఉర్జా వికాస్ నిగమ్ లిమిటెడ్  ఈ నెల 17న జైపుర్లో సంతకాలు చేశాయి. ఆర్యూవీఎన్ఎల్ డైరెక్టర్  శ్రీ డి.కె.జైన్, శ్రీ డి.పి.సింగ్ ఒప్పందంపై సంతకాలు చేశారు. రెండు సంస్థల అధికారులు, రాష్ట్ర ప్రభుత్వ అధికారులు ఈ కార్యక్రమంలో పాల్గొన్నారు.
ఈ ప్రాజెక్టు నుంచి ఏటా 750 మిలియన్ యూనిట్ల విద్యుత్ ఉత్పత్తి అవుతుంది. ఆ మొత్తం రాజస్థాన్ రాష్ట్రానికి సరఫరా అవుతుంది. పునరుత్పాదక కొనుగోలు బాధ్యత లక్ష్యాలను చేరుకోవడంలో రాజస్థాన్ ప్రభుత్వానికి ఈ ప్రాజెక్టు సాయపడుతుంది.
ప్రాజెక్టు నుంచి ఉత్పత్తి చేసిన విద్యుత్తు ప్రతి సంవత్సరం 0.726 మిలియన్ టన్నుల కార్బన్ డై ఆక్సైడ్ ఉద్గారాలను తగ్గిస్తుంది. పునరుత్పాదక ఇంధన రంగంలో, తమిళనాడులో ప్రస్తుతం ఉన్న 1.40 గిగావాట్ల సామర్థ్యం కాకుండా, ఎన్ఎల్సీఐఎల్ ఇతర రాష్ట్రాలకు విస్తరించడం ఇదే తొలిసారి.